Nígbà tí ejò kan bẹ̀rẹ̀ sí lọ́ mọ́ Ìjàǹbáforítì lára kiri ara Ìjàǹbáforítì kọ ìyà yìí nítorí ejò náà bẹ̀rẹ̀ láti ẹsẹ̀ rẹ̀ ó sì tọ̀ ọ́ títí dé èjìká. Nígbà tí ó dé èjìka rẹ̀ ó dúró kò sì lọ mọ́. Nígbà tí ó tún ṣe, ejò kejì tún bẹ̀rẹ̀ sí gun Ìjànbáforítì lára eléyìí náà sì tún tọ ara rẹ̀ títí ó fi de èjìká rẹ̀; nígbà tí àwọn ejò, méjèèjì yìí sí rí ara wọn, wọ́n bẹ̀rẹ̀ sí ṣiré ní ọ̀run ọkùnrin náà. Nígbà tí ó pẹ́ tí wọn kò lọ, inú bi Ìjàǹbáforítì: ó mú ṣòkòtò rẹ̀ ó fún un le, ó mú ìbọn rẹ̀ ó tún un ṣe, ó sì kọjù sí wa ó wò wá bí alágbára tí í wo ènìyàn ó bú sí ẹ̀rín, ó ní ‘Ẹni máa kú pàdé ẹni máa pa á, èmi Ìjànbáforítì ọkùnrin, mo gba gbogbo nǹkan, ṣùgbọ́n n kò gba ìwọsí, ènìyàn kì i kú lẹ́ẹ̀mejì, bí ikú bá mú mi n ó maa bá ikú lọ.
Nigba ti ejo kan bere si lo mo Ijanbaforiti lara kiri ara Ijanbaforiti ko iya yii nitori ejo naa bere lati ese re o si to o titi de ejika. Nigba ti o de ejika re o duro ko si lo mo. Nigba ti o tun se, ejo keji tun bere si gun Ijanbaforiti lara eleyii naa si tun to ara re titi o fi de ejika re; nigba ti awon ejo, mejeeji yii si ri ara won, won bere si sire ni orun okunrin naa. Nigba ti o pe ti won ko lo, inu bi Ijanbaforiti: o mu sokoto re o fun un le, o mu ibon re o tun un se, o si koju si wa o wo wa bi alagbara ti i wo eniyan o bu si erin, o ni ‘Eni maa ku pade eni maa pa a, emi Ijanbaforiti okunrin, mo gba gbogbo nnkan, sugbon n ko gba iwosi, eniyan ki i ku leemeji, bi iku ba mu mi n o maa ba iku lo.